Imtella' Awwissu 19, 2021 L-eks President tal-Afganistan, Ashraf Ghani, qal li se jerġa' jmur lejn il-pajjiż fil-futur qarib. Ghani stqarr dan f'messaġġ indirizzat lill-poplu Afgan wara li fl-aħħar jiem huwa ħalla l-Afganistan sigħat wara li t-Taliban daħal f'Kabul . Ghani qal li jinsab fl-Emirati Għarab Magħquda u li diġà għaddejjin il-konsultazzjonijiet meħtieġa biex jittieħed lura l-Afganistan. Spjega, li telaq mill-pajjiż fuq parir mit-tim tas-sigurtà tiegħu biex fi kliemu ma jinxteridx demm. L-eks President żied jgħid li l-akkużi li huwa ġarr miegħu $123 miljun, mhumiex minnhom.